Jahon sog‘liqni saqlash tashkiloti koronavirusga qarshi vaksina sinovdan o‘tkazila boshlaganini ma'lum qildi

Koronavirusga qarshi vaksina dastlabki sinovdan o‘tkazila boshlandi. Bu haqda Jahon sog‘liqni saqlash tashkiloti bosh direktori Tedros Adxanom Gebreyyesus ma'lum qildi.
"Virusning genetik ketma-ketligi aniqlanganidan atigi 60 kun o‘tib vaksinaning dastlabki sinovlari o‘tkazilishi boshlandi. Bu tasavvur qilib bo‘lmas muvaffaqiyat. Biz butun dunyodagi tadqiqotchilarga sinov dorilarini tizimli ravishda baholashni tavsiya etmoqdamiz", - dedi u.
Avvalroq AQShda koronavirusga qarshi vaksinaning dastlabki klinik sinovlari o‘tkazilgani to‘g‘risida xabar berilgandi.
Bugunga kelib dunyo bo‘ylab 160dan ortiq davlatda 190 mingdan ortiq infeksiya holati tasdiqlangan; koronavirus 7,5 ming kishining hayotiga zomin bo‘ldi.